MDP KV SZIGORÚAN BIZALMAS!

Tudományos és Kulturális Osztálya

Feljegyzés

A Nemzeti Színház Madách Imre Az ember tragédiája előadásáról

1955. január 7-én

Felhívom az elvtársak figyelmét arra, hogy a Moszkvából kapott utasításokkal ellentétes nézeteket tükröző darabot láttam 1955. január 7-én a Nemzeti Színházban. A kérdéses mű Madách Imre Az ember tragédiája című drámája.

A műben felfedezni véltem számos destruktív elemet, melyek szemben állnak a pártunk által elfogadott direktívákkal. A mű erősen reakciós beállítottságú, mely negatív hatással lehet az egész dolgozó magyar népre.

A mű több történelminek tartott része elutasítja Marxnak az osztályharcról vallott nézeteit, s kiáll az imperialisták mellett, elítélve és negatív kontextusba helyezve mutatja be a haladó és progresszív eszméket.

A műben többek között megjelentek az egyiptomi idők, melyekben a burzsoá, despota fáraó rabszolgákkal emeltet sírhelyet magának. Ez a jelenet több pontban is kifogásolható, mivel nem csak társadalmi különbségek, de még a szabadság jogának nélkülözése is megjelenik, valamint az úgynevezett piramis nem a nép érdekében létesül, hanem a vezető önkénye nevében . A mű döntő többségben megbukott eszméket sorakoztat.

Véleményem szerint a legnagyobb reakciós ellenség a műben az úgynevezett falanszter jelenet, mely a pártunk képviselte ideológia utópikus világképét gúnyolja ki. Különösen bosszantó a tény, miszerint a műben Szörényi Éva színésznő karaktere elveszíti a szocializmus miatt a gyermekeit, de az előadás után hazamegy szép otthonába a maga jóllakott leánykáihoz.

A szerző művét azonnal be kell tiltani, mert az alkalmas arra, hogy imperialista körök ezt felhasználva éket verjenek népünk és a pártunk bonthatatlan kapcsolatába.

Budapest, 1955. január 7.

 Kárpáti József